تورک سلاح‌لی گوج‌لری، زیتون بوداغی عملیاتینین یئریلدیغی عفرینده بوتون کندلرین کنترل آلتینا آلیندیغینی آچیقلادی.
تورک سلاح‌لی گوج‌لریندن وئریلن آچیقلامادا، "تورکیه‌نین اولوسلارآراسی حقوق‌دان ایر‌لی گلن حاقلاری، بیرلشمیش میلتلر (بمت) گوونلیک شوراسینین تروریزمله موباریزه‌یه یؤنلیک قرارلاری، بمت سؤزلشمه‌سینین ۵۱.جی ماده‌سین‌ده یئر آلان اؤزونوساوونما حقوقو چرچیوه‌سین‌ده داوام ائد‌ن عملیات‌دا، سوریه‌نین تورپاق بوتؤولویونه سایغی گؤستریلیر" دئییلدی.
آچیقلامادا "بوتون کندلر تروریستلردن تمیزلنه‌رک عفرینین تامامین‌دا کنترل تامین ائدیلمیش‌دیر" ایفاده‌لری یئر آلدی.
خالقین گوونله ائولرینه قاییدیشینی تامین ائتمک اوچون لازم تدبیرلرین گؤرولمه‌سینه دایر ایشلرین داوام ائتدیگی بیلدیریلدی.
بو چرچیوه‌ده تورک سلاح‌لی گوج‌لری عنصورلاری بؤلگه‌ده ال یاپیمی پاتلاییجی و مین آختارما ایشلرینی داوام ائتدیریر.
بو آرادا، زیتون بوداغی عملیاتینین باشلانغیجین‌دان اعتباراً ائتکیسیز حالا گتیریلن تروریست ساییسی ۳۷۳۳ اولدو.
